Το **«Symphony of Destruction»** είναι τραγούδι του αμερικανικού Thrash Metal συγκροτήματος Megadeth, το οποίο κυκλοφόρησε ως single για τον δίσκο *Countdown to Extinction*, το 1992. Το τραγούδι γράφτηκε εξ ολοκλήρου από τον Ντέιβ Μαστέιν. Επίκεντρο των στίχων είναι η ανικανότητα των πολιτικών, που παρά αυτή, ο κόσμος συνεχίζει σχεδόν, μαγεμένος να τους ακολουθεί όπως «οι αρουραίοι τον τη μουσική του αυλού». Μάλιστα, γίνεται και αναφορά σε βασικό χαρακτήρα, από ποίημα του Ρόμπερτ Μπράουνινγκ («The Pied Piper of Hamelin»). Το τραγούδι παιγμένο πολλές φορές στο ραδιόφωνο, αλλά και μπαίνοντας σε διάφορα chart, θεωρείται ένα από τα δημοφιλέστερα και καλύτερα τραγούδια των Megadeth. Η εισαγωγή που ακούγεται στο τραγούδι πάρθηκε από τον έργο του Μότσαρτ, *Ρέκβιεμ*, το οποίο κιόλας δεν πρόλαβε να το ολοκληρώσει.

Αναφορικά στα chart, η υψηλότερη θέση του ήταν στα ιρλανδικά, που έφτασε μέχρι το νούμερο 14, ενώ στα βρετανικά στο νούμερο 15. Επίσης, μπήκε και στα αμερικανικά *Billboard Hot 100*, φτάνοντας το νούμερο 71. Για την προώθηση του τραγουδιού κυκλοφόρησε και video clip, το οποίο σκηνοθετήθηκε από τον Γουέιν Άισαμ. Αρχικά είχε καλή προβολή στο MTV, αλλά κατόπιν υπέστη επεξεργασία εξ αιτίας της σκηνής της δολοφονίας. Η επίμαχη σκηνή δείχνει έναν πολιτικό να δολοφονείται. 

Το κομμάτι έχει υποστεί αρκετά διασκευές από μουσικούς διαφόρων ειδών, όπως τους 3 Doors Down, τους Nightwish και άλλους. Πέρα από τις διασκευές το τραγούδι έχει χρησιμοποιηθεί και σε αρκετά βιντεοπαιχνίδια. Επίσης, σε ψηφοφορία που έγινε στην ελληνική έκδοση του *Metal Hammer*, το τραγούδι συμπεριλήφθηκε μεταξύ των *200 σπουδαιότερων τραγουδιών όλων των εποχών*, καταλαμβάνοντας την 48η θέση.

Παραπομπές
----------

1. 1 2  Μαρία Βασιλείου (2010). «Symphony of Destruction». *Metal Hammer* **308**: 66.
2. ↑  «The Realms of Deth - Megadeth Lyrics - Countdown to Extinction». *megadeth.rockmetal.art.pl*. Αρχειοθετήθηκε από το πρωτότυπο στις 16 Δεκεμβρίου 2019. Ανακτήθηκε στις 11 Ιανουαρίου 2020.
3. 1 2  «Megadeth | Awards». *AllMusic* (στα Αγγλικά). Ανακτήθηκε στις 11 Ιανουαρίου 2020.
4. ↑  «Top 100 Singles». *Chartsstats.com*. Αρχειοθετήθηκε από το πρωτότυπο στις 30 Μαΐου 2012. Ανακτήθηκε στις 27 Νοεμβρίου 2008.
5. ↑  «Megadeth Discography». *Australians-chart.com*. Αρχειοθετήθηκε από το πρωτότυπο στις 30 Μαΐου 2012. Ανακτήθηκε στις 31 Ιουλίου 2008.
6. ↑  «The Irish Charts - All there is to know». *www.irishcharts.ie*. Ανακτήθηκε στις 11 Ιανουαρίου 2020.
7. ↑  «Megadeth - UK Singles & Albums Chart Archive». *Chart Stats*. Αρχειοθετήθηκε από το πρωτότυπο στις 30 Μαΐου 2012. Ανακτήθηκε στις 5 Ιανουαρίου 2009.
8. ↑  «Exposure of a Dream». *The Realms of Deth.com*. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 15 Οκτωβρίου 2010.
9. ↑  «Symphony of Destruction by Megadeth Song Statistics | setlist.fm». *www.setlist.fm*. Ανακτήθηκε στις 11 Ιανουαρίου 2020.
10. ↑   *3 Doors Down - Symphony of Destruction/ The Better Life (Live) | HD (Pro-shot)*, ανακτήθηκε στις 2020-01-11
11. ↑  «Nightwish - Symphony Of Destruction (Live In Minneapolis)». *Youtube.com*. 25 Ιουνίου 2006. Ανακτήθηκε στις 15 Οκτωβρίου 2010.
12. ↑   *Symphony of Destruction - Nightwish*, ανακτήθηκε στις 2020-01-11